Harmadik alkalommal voltam Krétán, Vassilis háza volt a hatodik, amit Airbnb-n keresztül foglaltunk. Minden túlzás nélkül állíthatom, hogy eddig ez a leghangulatosabb és legotthonosabb ház, ahol megszálltam, a kőház tökéletesen visszaadja a görög hangulatot és a görög stílust. Vassilissel nagyon gyors és gördülékeny volt a kommunikáció, a felmerülő probléma elhárításában azonnal segített, hideg vízzel, borral, rakival és krétai olívaolajjal kedveskedett. A ház pont olyan, mint a képeken, otthonos, nagyon szerethető, a konyha felszerelt, minden rendelkezésre áll, amire egy hét alatt szükség lehet. Szépen gondozott, füvesített kert kapcsolódik a házhoz amit leander bokrok fognak közre, így az utcáról nem lehet belátni. Sajnos csak a negyedik nap vettük észre, hogy van kinti zuhanyzó is, ami reggel, napközben és éjszaka is nagyon hangulatos. Mindenképp próbáljátok ki, ha Vassisnél jártok! :)